Tiedote

**Yhtiökokousta siirretään koronaepidemian takia**

Eduskunnan hyväksymän määräaikaisen lain mukaisesti kevään yhtiökokouksia voidaan lykätä syyskuun 2020 loppuun saakka. Uusi yhtiökokouskutsu lähetetään kaikille osakkaille, kun taloyhtiön hallitus on päättänyt uuden ajankohdan.

Epidemia-aikana yhtiökokousten pitämiseen suositellaan kuitenkin etäyhteyksiä. Yhtiökokoukseen on lain mukaan mahdollista osallistua postitse tai teknisen välineen avulla.

Taloyhtiön hallitus käy läpi, onko yhtiökokouksessa mahdollista käyttää sähköistä etäyhteyttä vai siirretäänkö yhtiökokous pidemmälle kevään jälkeiseen aikaan. Selvitämme, onko yhtiössämme kiireellisiä asioita, joista on pakko tehdä päätöksiä jo kevään aikana.

Yhtiökokouksen etäosallistumisessa voidaan käyttää erilaisia sähköisiä kokouspalveluita tai kokoukseen voi osallistua puhelimella, postitse tai sähköpostitse. Aina on mahdollista myös valtuuttaa yhtiökokoukseen joku muu käyttämään puhe- ja äänioikeutta valtakirjalla.

Jos päätämme, että yhtiökokoukseen voi osallistua myös etänä, kokouskutsussa kerrotaan, mitä etäosallistumisen muotoa yhtiökokouksessa käytetään, ja miten se mahdollisesti rajoittaa osakkaan puhevaltaa. Osakkaat saavat kokouskutsun mukana myös tarkemmat ohjeet etäosallistumiseen.

Yhteystiedot

**Lisätietoja koronaepidemiasta**

Lisätietoja antaa ensisijaisesti viranomainen. Neuvontaa ja tietoa koronaviruksesta saa valtakunnallisesta neuvontapuhelimesta numerosta 0295 535 535.

Myös Terveyden ja hyvinvoinnin laitos THL ylläpitää päivittyvää verkkosivua.

Terveysneuvontaa saa omalta terveysasemalta, akuuteissa oireissa oman alueen terveydenhuollon päivystyksestä ja henkeä uhkaavassa tilanteessa hätänumerosta 112.

Taloyhtiöitä koskevaa koronatietoa voit lukea myös osoitteesta kotitalolehti.fi/korona.